# Yves Coppens

Yves Coppens (Gwened, 9 d'agost de 1934 - París, 22 de juny de 2022) va ser un paleontòleg bretó. Va graduar-se a la Universitat de Rennes estudiant homínids antics i es doctorà a la facultat de ciències de La Sorbona, a París, amb una tesi sobre els proboscidis. S'especialitzà en paleoantropologia i, d'aquesta manera, investigà els alineaments de Carnac sota la direcció de Jean Piveteau. També amplià el seu coneixement sobre l'antropologia, arribant a participar en una sèrie documental titulada «Els orígens de la humanitat» (2003). És l'autor de la «East side story» (història del costat est) que explica la separació de l'ésser humà dels grans simis per raons geològiques i climàtiques al Miocè.
Coppens fou un dels paleontòlegs que liderava l'equip que va descobrir el famós homínid australopitec Lucy a Etiòpia el 1974. Així mateix, fou professor al Collège de France (1983) i al Museu Nacional d'Història Natural (1954). També treballà al Centre Nacional de la Recerca Científica (CNRS). Així mateix, fou membre de l'Acadèmia nacional de medicina i de la de ciències i col·laborador amb el Museu de l'Home de París i el Museu Quai Branly.
L'asteroide (172850) Coppens, situat al cinturó d'asteroides, va rebre nom en honor seu el 2005.

## Bibliografia

* Le Singe, l'Afrique et l'homme, 1983, Fayard, ISBN 2213012725
* Origines de la bipédie (amb Brigitte Senut), 1992, CNRS, ISBN 2222046025
* La història més bella del món (en col·laboració amb Hubert Reeves, Joël de Rosnay et Dominique Simonnet), 1996, Seuil, ISBN 2020505762
* Le genou de Lucy : l'histoire de l'homme et l'histoire de son histoire, 1999, Odile Jacob, ISBN 2738103340
* Pré-ambules : les premiers pas de l'homme, 1999, Odile Jacob, ISBN 2738109365
* Grand entretien, 2001
* Les origines de l'homme : réalité, mythe, mode (ouvrage collectif), 2001, Artcom
* Aux origines de l'humanité T1 et T2 (amb Pascal Picq), 2002, Fayard
* Berceaux de l'humanité : Des origines à l'Age de bronze, 2003, Larousse
* L'Odyssée de l'espèce, 2003, EPA, ISBN 2851206044
* Homo sapiens et l'enfant loup, 2004, Flammarion, ISBN 2081627981
* Chroniques d'un paléontologue, 2004, Odile Jacob, ISBN 2738111122
* Histoire de l'homme et changements climatiques, 2006, Collège de France et Fayard, ISBN 2-213-62872-6

## Referències

* ↑ «Yves Coppens, codécouvreur de Lucy et visage de la paléontologie française, est mort» (en francès). www.lemonde.fr, 22-06-2022. [Consulta: 22 juny 2022].
* ↑ «Los orígenes de la humanidad (serie 2003) - Tráiler. resumen, reparto y dónde ver. Creada por Jacques Malaterre, Yves Coppens» (en castellà). La Vanguardia, 23-06-2022. [Consulta: 23 juny 2022].
* ↑ Leary, Francis. «Yves Coppens responde a las preguntas de Francis Leary» (en castellà). Unesco Digital Library, 1994. [Consulta: 23 juny 2022].
* 1 2 «Disparition d'Yves Coppens» (en francès). Musée de l'Homme, 23-06-2022. [Consulta: 24 juny 2022].
* 1 2 Eschapasse, Baudouin. «Mort du pape de la préhistoire Yves Coppens» (en francès). Le Point, 22-06-2022. [Consulta: 23 juny 2022].
* ↑ Antón, Jacinto «El hombre es resultado de un cambio ecológico, dice el paleontólogo Yves Coppens» (en castellà). El País [Madrid], 04-07-1991. ISSN: 1134-6582.
* ↑ Gesbert, Olivia. «Aux origines de l'Homo Coppens» (en francès). Radio France Culture, 24-01-2018. [Consulta: 23 juny 2022].
* ↑ «(172850) Coppens = 2005 EU27 = 2003 YO173» (en anglès). IAU Minor Planet Center. [Consulta: 23 juny 2022].

## Enllaços externs

* Entrevista a la revista Lexnews (francès)